  Майя Бывальцева Проектный офис, который займется развитием регионального здравоохранения, может возглавить Фарид Юнусов Удмуртиын улӥсьёслэн ӝожтӥськонъёссы тазалыкез утён удысысь ужпумъёсты сэрттыны-пертчыны юрттозы. Со сярысь ивортэ элькунысь тӧролэн но кивалтэтлэн пресс-службазы. Тазалыкез утёнъя ужась группалэн нырысетӥ кенешонэзлы йылпумъянъёс лэсьтыса, улосвыл тӧролэсь ужзэ огдырлы быдэсъясь Александр Бречалов ӝожтӥськонъёсты но вазиськонъёсты рос-прос эскероно шуыса пусйиз. «Мон доры вуэм вань алонъёсты, ӝожтӥськонъёсты но вазиськонъёсты матысь арня ӵоже люкало, тӥ но, ужъюлтошъёс, сыӵе ужез ортчытэ — котькыӵе секыт со мед луоз. Котькуд учыръя валэктонъёс луыны кулэ. Со эскерон шугъяськытӥсь ужпумъёсты шараяны юрттӥз ке, тырмымтэосты лыдэ басьтоно но соосты палэнтон борды басьтӥськоно», — ужпум пуктӥз улосвыл кивалтӥсь. Солэн верамезъя, эмъюрттэтэз басьтыны луонлыкъёсты но солэн дырыз дыръя вуэмез сярысь рос-прос эскеронъёс ортчытон понна тодыны кулэ, кӧня висисьёс, сӧсыръёс, кызьы пуктэмын йӧназъян уж Удмуртиысь ёросъёсын. Александр Бречаловлэн кылъёсызъя, коньдон нимаз адями дорозь вуыны, эмъюрттэтэлэсь ӟечлыксэ будэтыны но калыклэсь улонзэ умоятыны кулэ. Улосвылын тазалыкез утён удысэз азинтон ужен вырись ӵектос офисэн кивалтыны Удмуртилэн тӧроезлэсь ужзэ огдырлы быдэсъясь Фарид Юнусовлы дэмлаз. Ужась группалэн вуоноез пумиськонэз пӧсьтолэзь шорозь ортчоз. Тегъёс: Политика Мерлык Тазалык Ижкар Удмуртия  